**Bogata de Jos-Floare din Ardeal**

*Ndaniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-Poem-

Ce frumoasă e Bogata

Primăvara când apare

E o floare cum nu-I alta

Văzută din depărtare

Soarele când ne zâmbește

Și ne-mbracă în lumină

Când pădurea se pornește

La viață ca să vină

Câte flori și jiorele

În Coastă acum nu sânt

Să-ți scalzi ochii printre ele

De pe aripi iuți de vânt

Iar la Dâmburi ciocănași

Parcă râd acum la soare

În mov cât de drăgălași

Te adulmecă-n splendoare

Satul nostru ce frumos

De departe ne zâmbește

Căci Bogata mea de Jos

Parcă iar întinerește

Din Poieni până în Lazuri

De la Roiba în Lupoaia

Flutură prin aer glasuri

Căci se dă la viață foaia

Chiar și Lornițul surâde

De pe-o aripă de vânt

Și în văzul lui ne prinde

Călcând gingaș pe pământ

De la Bortă până-n Zgleamăn

De pe Citera în Lazuri

Pare o floare azi de breavăn

Împlinind atâtea nazuri

Ogrădeasa — Oveștene

Parcă totu acum vibrează

Și pe corzi de vânt alene

Inima ți-o-nviorează

Mă văd parcă acum în Pustă

Trecut chiar pe la Izvore

Pe cărarea cea îngustă

După flori multicolore

Albe roșii și albastre

În Coastă tu le găsești

Pe pământurile noastre

Cu drag dacă tu pășești

Și mă uit înspre Dălina

Până încă-n Cărbunar

Unde ne-am găsit odihna

Pe al satului hotar

Valea Târgului — Rupturi

Delul Blaghii și Armata

Nicidecum nu poți să-nlături

Să-l renegi în clipa asta

Pe toate le-am colindat

În a mea copilărie

Lucrând sau la pășunat

Pe sub bolta argintie

Ce frmoasă e Bogata

Ca o floare de bujor

Când sufletu-ți este gata

Să bea apă din izvor

Podu Lacului era

Loc de joacă pentru noi

Pe când turma ne păștea

Toți fiind atunci la oi

De-a untuțu ne jucam

De trăiam din plin în toate

Căci oile ne vedeam

Nu flămânde — nu-nsetate

Ce frumos e satul meu

Luat din copilărie

Să te plimbi prin el mereu

Pe brațe ca să te ție

Dosu Răcii eu nu pot

Să îl uit să-l dau uitării

Mic copil când eu am fost

L-am bătut din lungul zării

Și spre colțul de pădure

Am găsit atunci saptiu

De-o culoare să îți fure

Întreg sufletul tău viu

Fluturi gingași printre flori

Uneori se zbenguiau

Umplând fijința-mi de fiori

Ce adânc mă săgetau

Ce frumoasă e Bogata

În Ardeal când tu o vezi

Așezare cum nu-I alta

De nu-ți vine azi să crezi

Bate-n geamuri iarăși ploaia

Pe sub palele de vânt

Eu doar singur pe Lupoaia

Tai în fugă-al ei pământ

Mai apoi spre Lorniț iată

Sunt pe-o aripă de vânt

Stăruind s-ajung o dată

Să calc iarăși pe pământ

Și-ntreg satul eu să-l prind

Printr-o dulce-nchipuire

Și cu ochii să-l cuprind

Într-o nouă înflorire

Ce frumosă e Bogata

Pus pe-o aripă de ploaie

Când lumina este alta

De-nspre sine te îndoaie

Gingaș sat ardelenesc

Ca și perele de vară

Când în gură-ți se topesc

Bune bune să îți pară

Floare scumpă din Ardeal

Pe aripi de ciocârlii

Până mai pe După Deal

Sau în toamnă pe la Vii

04-04-2018 cluj